钦定古今图书集成/历象汇编/庶征典/第175卷 > 《田家杂占》 > 元
## 钦定古今图书集成/历象汇编/庶征典/第175卷 > 《田家杂占》 > 元

### 世祖至元二十二年田鼠食稼

按《元史世祖本纪》：“至元二十二年夏六月，马湖部田
鼠食稼殆尽，其总管祝之鼠悉赴水死。”

### 成宗大德二年鼠害稼

按《元史成宗本纪》：“大德二年二月丙子，甘肃省沙州
鼠伤禾稼。”

### 顺帝至正十五年有鼠数十万渡洞庭湖

按《元史顺帝本纪》。不载　按《续文献通考》。至正十五
年。“湖广群鼠数十万。越洞庭湖。望四川而去。”

至正二十年，野鼠食稼。

按《元史顺帝本纪》不载　按《五行志》，“至正二十年八
月，庆阳延安、宁安等州，野鼠食稼。初由鹑卵化生，既
成牝牡，生育日滋，百亩之田，一夕俱尽。”

至正二十六年，泗州鼠食禾。

按《元史顺帝本纪》。不载　按《五行志》。二十六年。泗州
濒淮两岸。有灰黑色鼠。暮夜出穴。成群覆地食禾。